

|  |  |  |
| --- | --- | --- |
|  |  | **Δελτίο Τύπου** |
|  |  |  |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 08.01.2025** |  |  |

**Τελική παράταση μέχρι την Τρίτη για το πρόγραμμα κατάρτισης και απασχόλησης με επιχορήγηση έως 100%**

Την Τρίτη 14 Ιανουαρίου στις 23:59, λήγει οριστικά η υποβολή ηλεκτρονικών αιτήσεων από επιχειρήσεις για το καινοτόμο πρόγραμμα της ΔΥΠΑ που συνδυάζει επιδοτούμενη κατάρτιση και απασχόληση για ανέργους 25-45 ετών.

Οι επιχειρήσεις που θα προσλάβουν ανέργους 25-30 ετών σε νέες θέσεις εργασίας μέσω της δράσης, θα λάβουν για 6 μήνες επιχορήγηση ύψους 100% του μισθού και των εισφορών (1.022 € μηνιαία, 6.132 € συνολικά) και 80% για την πρόσληψη ανέργων 31-45 ετών (818 € μηνιαία, 4.906 € συνολικά).

Οι επιχειρήσεις που ενδιαφέρονται να συμμετάσχουν μπορούν να υποβάλλουν την αίτησή τους αποκλειστικά ηλεκτρονικά στον ακόλουθο σύνδεσμο:

<https://www.gov.gr/ipiresies/epikheirematike-drasterioteta/apaskholese-prosopikou/summetokhe-epikheireseon-ergodoton-se-programmata-katartises-anergon>

Μετά την υποβολή της αίτησης, οι εργασιακοί σύμβουλοι της ΔΥΠΑ θα υποδείξουν στην επιχείρηση υποψηφίους με τα απαιτούμενα προσόντα που δήλωσε η επιχείρηση.

Κατόπιν, η επιχείρηση θα προεπιλέξει τον ωφελούμενο, ο οποίος θα παρακολουθήσει πρόγραμμα ταχύρρυθμης εξ αποστάσεως κατάρτισης 80 ωρών σε πράσινες ή ψηφιακές δεξιότητες επιλογής του και θα λάβει 400 ευρώ εκπαιδευτικό επίδομα μετά την πιστοποίησή του. Μετά την ολοκλήρωση της κατάρτισης, η επιχείρηση θα προχωράει στην πρόσληψη του ανέργου για 6 μήνες.

Ο συνολικός προϋπολογισμός του προγράμματος απασχόλησης ανέρχεται στα 41.331.600 € και χρηματοδοτείται από το Ταμείο Ανάκαμψης και Ανθεκτικότητας.

Για τη Δημόσια Πρόσκληση και για περισσότερες πληροφορίες, οι ενδιαφερόμενοι μπορούν να επισκεφτούν τη διεύθυνση: <https://www.dypa.gov.gr/proghrammata-anoikhta>